Ir-Regolament tal-Kummissjoni (KEE) Nru 969/90
tat-18 ta' April 1990
li jippreskrivi regoli dettaljati għat-tieni fornitura ta' emerġenza ta' ċereali, laħam taċ-ċanga u butir lir-Rumanija
IL-KUMMISSJONI TAL-L-KOMUNITAJIET EWROPEJ
Wara li kkunsidrat it-Trattat li jistabbilixxi l-l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 456/90 tat-22 ta' Frar 1990 dwar it-tieni azzjoni ta' emerġenza għall-fornitura ta' ċertu prodotti agrikoli lir-Rumanija [1], u partikolarment l-Artikolu 4(2) miġjub fih,
Wara li kkunsidrat ir-Regolament tal-Kunsill (KEE) Nru 467/86 tal-25 ta' Frar 1986 li jippreskrivi r-regoli ġenerali għas-sistema ta' ammonti ta' kumpens ta' adeżjoni fuq iċ-ċereali minħabba l-adeżjoni ta' Spanja [2], u partikolarment l-Artikolu 7 miġjub fih, u d-disposizzjonijiet korrispondenti li għandhom x'jaqsmu mal-prodotti l-oħra konċernati;
Billi għandhom isiru disposizzjonijiet biex ir-Rumanija tkun fornita bil-prodotti li ssir refernza għalihom f'dan ir-Regolament (KEE) Nru 456/90, li għandhom isiru minn operaturi awtorizzati mill-awtoritajiet Rumeni u li jridu jieħdu l-kontroll f'idejhom tal-prodotti hekk kif dawn jitneħħew mill-ħażniet ta' intervent magħżula mill-Kummissjoni;
Billi dawn il-fornituri għandhom ikunu suġġetti għad-disposizzjonijiet tar-Regolament tal-Kummissjoni (KEE) Nru 569/88 tas-16 ta' Frar 1988 li jippreskrivi r-regoli komuni dettaljati għall-verifika ta' l-użu u/jew id-destinazzjoni tal-prodotti mill-intervent [3], hekk kif kien emendat l-aħħar mir-Regolament (KEE) Nru 948/90 [4], u għandha tkun meħtieġa garanzija li tiżgura t-tluq ta' dawn mit-territorju suġġett għad-Dwana tal-Komunità;
Billi l-ebda rifużjonijiet, kumpens ta' flus jew ta' ammonti ta' kumpens minħabba l-adeżjoni ma jistgħu jitħallsu fuq dawn il-prodotti;
Billi l-miżuri previsti f'dan ir-Regolament huma skond l-opinjonijiet tal-Kumitati ta' Ġestjoni konċernati,
ADOTTAT DAN IR-REGOLAMENT:
Artikolu 1
Ir-Regolament jippreskrivi r-regoli dettaljati għal-fornitura ta' ċereali, laħam taċ-ċanga u butir li jitqiegħdu għad-disposizzjoni ta' l-Awtoritajiet Rumeni taħt ir-Regolament (KEE) Nru 456/90.
Artikolu 2
1. Il-Kummissjoni għandha tagħżel l-imħażen li minnhom jistgħu jiġu rtirati l-prodotti.
2. Il-prodotti għandhom jkunu disponibbli, skond il-kondizzjonijiet li jirregolaw it-tneħħija tal-prodotti konċernati mill-ħażna, għal persuni awtorizzati mill-awtoritajiet Rumeni biex iġorru jew li ġarru l-prodotti konċernati lejn ir-Rumanija.
3. Il-Prodotti għandhom jitqiegħdu għad-disposizzjoni:
- meta jiġi ppreżentat l-oriġinal msejjaħ fil-paragrafu 2 u wara li dan jiġi verifikat, u
- wara li l-persuna akkreditata tiffirma kif għandu jkun iċ-ċertifikat ta' teħid ta' kontroll komplut, li mudell tiegħu jinsab fl-Anness.
Flimkien ma' dan, l-aġenzija li tqiegħed il-prodotti għad-disposizzjoni għandha żżomm kopja jew fotokopja ta' l-awtorizzazzjoni ppreżentata fil-ħin li jittieħed il-kontroll tal-fornitura tal-merkanzija.
Artikolu 3
1. It-tneħħija tal-merkanzija għandha ssir biss wara li din tiġi alloġġjata ma' l-aġenzija ta' intervent ta' l-Istat Membru fejn il-prodotti jkunu disponibbli,
- fil-każ ta' ċereali u butir, garanzija ekwivalenti għal prezz ta' akkwist tal-prodott konċernat, applikabbli fiż-żmien meta dan jitneħħa mill-ħażna,
- fil-każ tal-laħam taċ-ċanga, garanzija ekwivalenti għal ECU 280 għal kull 100 kilogramma.
2. Il-prodotti li sssir referenza għalihom fl-Artikolu 1 għandhom jiġu fornuti bla ħsara għad-disposizzjonijiet tar-Regolament (KEE) Nru 569/88.
L-ordni ta' tneħħija li ssir referenza għalih fl-Artikolu 3 tar-Regolament (KEE) Nru 569/88 għandu jġib il-kliem addizzjonali li ġejjin:
"Azzjoni ta' emerġenza għar-Rumanija. Prodotti li fuqhom ma jitħallsux rifużjonijiet jew kumpens ta' flus u/jew ta' adeżjoni.
3."
3. Il-garanzija għandha tinħeles skond l-Artikoli 4 u 13 (1) (a) tar-Regolament (KEE) Nru 569/88. L-Artikolu 18 tiegħu m'għandux japplika.
Artikolu 4
Il-punt 62 li ġej u n-nota f'qiegħ il-paġna rilevanti huma hawnhekk miżjuda ma' Parti 1 ("Prodotti li jridu jiġu esportati fl-istess kondizzjoni li fiha ġew mneħħija mill-ħażna ta' intervent") ta' l-Anness għar-Regolament (KEE) Nru 569/88:
"62. Ir-Regolament tal-Kummissjoni (KEE) Nru 969/90 tat-18 ta' April 1990 li jippreskrivi r-regoli dettaljati għat-tieni fornitura ta' emerġenza ta' ċereali, laħam taċ-ċanga u butir lir-Rumanija [5]."
Artikolu 5
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, fit-18 ta' April 1990.